Ú r a d  š p e c i á l n e j  p r o k u r a t ú r y Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/2 Gv 1/14/1000	Pezinok, 18.3.2015
EEČ : 2-1-189-2015

U Z N E S E N I E

Trestná vec:	obvinený XXXXX 
Zločin:	Prevádzačstvo podľa § 355 odsek 3 písmeno a, Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
XXXXX, XXXXX, XXXXX, XXXXX, XXXXX a XXXXX 

	v presne nezistenom čase  v priebehu mesiacov máj až jún roku 2005 na území prešovského kraja sformovali doposiaľ presne nestotožnenú organizovanú skupina najmenej 6 osôb s cieľom dosiahnuť zisk, ktorá v spolupráci s najmenej dvomi doposiaľ nestotožnenými občanmi Ukrajiny od 19.05.2005 doposiaľ plánovane a organizovane zabezpečuje nedovolené prekročenie štátnej hranice medzi Slovenskou republikou a Ukrajinou nelegálnym migrantom pochádzajúcim  z rôznych krajín ázijského kontinentu smerom do vnútrozemia Slovenskej republiky, pričom následne organizujú a zabezpečujú ich ubytovanie, stravovanie a následný prevoz k západným hraniciam Slovenskej republiky s cieľom dopraviť ich do krajín západnej Európy pričom od 20.09.2005 do 26.06.2006 v okrese  XXXXX v najmenej 8 prípadoch spolu previedli najmenej 108 nelegálnych migrantov, čím doposiaľ získali pre seba finančný prospech vo výške najmenej 100.000,-Sk, pričom

1)	XXXXX, XXXXX, XXXXX, XXXXX a XXXXX

	v nočnej dobe z dňa 04.06.2006 na 05.06.2006 v služobnom obvode XXXXX okres XXXXX po predchádzajúcej vzájomnej dohode v úmysle získať pre seba alebo iného finančný prospech zorganizovali spoločne s najmenej jedným občanom Ukrajiny nedovolený prechod  cez hranice SR s Ukrajinou mimo hraničný prechod najmenej 5 migrantom z Moldavska, ktorých následne prepravili do Nových Zámkov,

2)	XXXXX, XXXXX, XXXXX a XXXXX

	v nočnej dobe zo dňa  zo dňa 07.06.2006 na 08.06.2006 na presne nezistenom mieste v služobnom obvode OHK PZ XXXXX, okres XXXXX po predchádzajúcej vzájomnej dohode v úmysle získať pre seba alebo iného finančný prospech zorganizovali spoločne s najmenej jedným doposiaľ nestotožneným občanom Ukrajiny  nedovolený prechod cez hranice s SR  s Ukrajinou mimo hraničný prechod  najmenej 7 migrantom z Moldavska, ktorých následne postupne previezli k západným hraniciam SR,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:

	Uznesením vyšetrovateľa Hraničnej a cudzineckej polície Prezídia Policajného zboru Košice sp. zn. PPZ-112/HCP-OV-2005 zo dňa 18.10.2005 bolo začaté trestné stíhanie a uznesením zo dňa 26.09.2006 vznesené obvinenie XXXXX a ďalším osobám pre trestný čin nedovoleného prekročenia štátnej hranice a prevádzačstva podľa § 171a ods. 1 písm. a), ods. 2 písm. a) Trestného zákona a pre ďalšie trestné činy. Z doposiaľ vykonaného vyšetrovania, a to hlavne zo záznamov ITP, zo záchytu nelegálnych migrantov, analýzami doposiaľ získaných poznatkov  bolo zistené, že v priebehu mesiacov máj až jún  roku 2005 na území Prešovského kraja  obvinení XXXXX, XXXXX, XXXXX, XXXXX, XXXXX a XXXXX spoločne s najmenej dvoma doposiaľ nestotožnenými občanmi Ukrajiny a s najmenej troma doposiaľ nestotožnenými občanmi SR sformovali doposiaľ presne nestotožnenú organizovanú skupina najmenej 6 osôb s cieľom dosiahnuť zisk, ktorá od 19.05.2005 do 26.09.2006 plánovane a organizovane zabezpečovala nedovolené prekročenie štátnej hranice medzi Slovenskou republikou a Ukrajinou nelegálnym migrantom pochádzajúcim  z rôznych krajín ázijského kontinentu smerom do vnútrozemia Slovenskej republiky, pričom tie osoby následne organizovali a zabezpečovali ubytovanie, stravovanie a následný prevoz nelegálnych migrantov k západným hraniciam Slovenskej republiky s cieľom dopraviť ich do krajín západnej Európy, pričom od 20.09.2005  do 26.06.2006  v okrese  XXXXX najmenej v 8 prípadoch spolu previedli minimálne 108 nelegálnych migrantov, čím získali pre seba finančný prospech vo výške najmenej 100.000,-Sk (3319,39,-€).
     
	V priebehu vyšetrovania bola k veci vypočutá ako svedok sestra obvineného XXXXX, ktorá uviedla, že jej brat XXXXX v auguste 2012 vycestoval do Anglicka za prácou. Jeho adresu a ani kontakt na neho nevedela uviesť.

Ďalej boli k veci ako svedkovia vypočutí XXXXX a XXXXX, ktorí vo svojich výpovediach potvrdili účasť XXXXX na skutkoch prevádzačstva.

Účasť na horeuvedenej trestnej činnosti obv. XXXXX bola preukázaná aj ďalšími dôkazmi doloženými vo vyšetrovacom spise. 

	Z oznámenia o úmrtí, ktoré bolo vydané MV SR - osobitnou matrikou v Bratislave dňa 12.02.2015 vyplýva, že obv. XXXXX dňa 24.03.2014 zomrel v XXXXX vo Veľkej Británií. Oznámenie o úmrtí spoločne s návrhom na zastavenie trestného stíhania podľa § 215 ods. 1 písm. d) Trestného poriadku predložil vyšetrovateľ prokurátorovi dňa 03.03.2015 a prokurátorovi bolo doručené dňa 12.03.2015.

Podľa § 215 ods. 1 písm. d) Trestného poriadku prokurátor zastaví trestné stíhanie ak je trestné stíhanie neprípustné podľa § 9.

Podľa § 9 ods. 1 písm. d) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora generálnej prokuratúry do troch dní od oznámenia uznesenia. Sťažnosť má odkladný účinok.

Mgr. Vladimír Turan
prokurátor